ທ່ານປະທານປະເທດຫວຽດນາມ ເຈີນດ້າຍກວາງ
ເນື່ອງໃນໂອກາດ 71 ປີແຫ່ງວັນການປະຕິວັດເດືອນສິງຫາ ແລະ ວັນຊາດທີ 2 ກັນຍາ, ທ່ານປະທານປະເທດຫວຽດນາມ ເຈີນດ້າຍກວາງ ໄດ້ມີບົດຂຽນທີ່ພາດຫົວຂໍ້ວ່າ : “ ເສີມຂະຫຍາຍກຳລັງແຮງມະຫາສາມັກຄີທົ່ວປວງຊົນທັງຊາດໃນພາລະກິດສ້າງສາ ແລະ ປົກປັກຮັກສາປະເທດຊາດຫວຽດນາມຕໍ່ໜ້າຄວາມຮຽກຮ້ອງຕ້ອງການໃໝ່ ”. ໃນບົດຂຽນ, ທ່ານປະທານປະເທດຫວຽດນາມ ເຈີນດ້າຍກວາງ ໄດ້ຊີ້ແຈ້ງເຖິງການເສີມຂະຫຍາຍກຳລັງແຮງມະຫາສາມັກຄີທົ່ວປວງຊົນທັງຊາດໄດ້ກາຍເປັນໜຶ່ງໃນບັນດາບົດຮຽນໃຫຍ່, ແມ່ນແບບວິທີ ແລະ ກໍແມ່ນເງື່ອນໄຂຮັບປະກັນການປະຕິບັດພາລະກິດຕໍ່ສູ້ປົດປ່ອຍຊາດ, ສ້າງສາ, ປົກປັກຮັກສາ ແລະ ພັດທະນາປະເທດຊາດຢ່າງສຳເລັດຜົນ. ທ່ານປະທານປະເທດຫວຽດນາມ ເຈີນດ້າຍກວາງ ຢືນຢັນວ່າ ເພື່ອປະຕິບັດເພື່ອປະຕິບັດກິດຈະການຫັນປະເທດຊາດເປັນປະເທດອຸດສາຫະກຳ ແລະ ທັນສະໄໝ ແລະ ເຊື່ອມໂຍງເຂົ້າກັບສາກົນ, ຮັກສາເອກະລາດ, ອະທິປະໄຕ, ເອກະພາບ, ຜືນແຜ່ນດິນອັນຄົບຖ້ວນຂອງປະເທດຊາດ, ຄວນຍົກສູງລະດັບຄວາມຮັບຮູ້, ຄວາມຮັບຜິດຊອບຂອງລະບົບການເມືອງ, ບັນດາຂະແໜງການຂັ້ນຕ່າງໆ ແລະ ທົ່ວສັງຄົມທີ່ມີຕໍ່ວຽກງານກໍ່ສ້າງ, ປັບປຸງກຸ່ມກ້ອນ ມະຫາສາມັກຄີທົ່ວປວງຊົນທັງຊາດໃນສະພາບການໃໝ່.
(ແຫຼ່ງຄັດຈາກ VOV)